Fotos: Les 20 ciutats més fotografiades del món | Fotografia | EL PAÍS\nManhattan, a Nova York, amb l'Empire State al centre de la imatge. getty images\nLes 20 ciutats més fotografiades del món\nSightsmap, un web de Google, mostra sobre un mapa els llocs més fotografiats i compartits des de Nova York fins a Pequín. Barcelona ocupa la tercera posició\n7 MAI 2018 - 00:00\tCEST\n1Nova York (Estats Units) El web Sightsmap mostra, sobre un mapa de Google Maps, quines són les ciutats del món on es fan i es comparteixen més fotografies. El rànquing es fa a partir de dades obtingudes de plataformes com Foursquare, Street View i fins i tot Viquipèdia. Nova York és la primera ciutat de la classificació, i ampliant el mapa del web es pot descobrir quin és l'escenari més popular de la urbs nord-americana per treure la càmera: l'Empire State. A la imatge, el mirador situat al pis 86 d'aquest mític gratacel de Manhattan. Alan Copson getty images\n2Roma (Itàlia) El mapa de Sightsmap, creat el 2012, és interactiu i tèrmic: els colors aporten informació. Així, quan la el punter d'una ciutat és groc indica que es tracta d'una de les més fotografiades. Després, en ordre decreixent per nombre, hi ha les marques vermelles, liles i blaves. La segona ciutat del rànquing (en color groc al mapa, igual que Nova York) és Roma. Concretament, el punt on es disparen més fotos a la capital italiana és l'església de Trinità dei Monti, situada a la part alta de les escales de la Piazza di Spagna, des d'on s'obtenen grans vistes de la ciutat. getty images\n3Barcelona (Espanya) Sightsmap permet filtrar el nombre de ciutats que es poden veure al mapa, així com ampliar àrees del món concretes per observar amb més detall quin punts d'una ciutat, i fins i tot d'un dels seus barris, són els més fotografiats. En fer zoom sobre Barcelona, tercera ciutat d'aquesta classificació, es descobreixen els seus llocs més fotografiats: el Parc Güell (a la imatge), la Casa Batlló i la Casa Milà. Neale Clark getty images\n4París (França) París va rebre el 2017 la xifra de turistes més alta de la seva història: 23,6 milions de persones es van allotjar als seus hotels, segons l'oficina de turisme de la ciutat. A Sightmap ocupa el quart lloc. El Moulin Rouge (a la imatge) és el lloc des del qual es fan (i comparteixen) més fotografies a la capital francesa. La segueixen atraccions turístiques, com la basílica del Sagrat Cor —des de la qual s'observa una gran panoràmica de París— i l'Arc de Triomf. La Torre Eiffel, un dels seus punts més turístics, ocupa el lloc número cinc entre els més retratats de la ciutat. Kovalenkov Petr getty images\n5Istanbul (Turquia) Kiz Kulesi, coneguda també com la torre de la Donzella, i les vistes de l'estret del Bòsfor són les zones més fotografiades d'Istanbul, cinquena ciutat en la classificació de Sightsmap. Desenes de vaixells arriben cada dia a aquesta torre situada en un petit illot des del qual s'aprecia una increïble panoràmica de la capital turca. Els creuers plens de passatgers equipats amb una càmera hi passen també per davant. Franz Marc Frei getty images\n6Venècia (Itàlia) El pont de l'Acadèmia (a la foto), sobre el Gran Canal de Venècia, i la famosa plaça de San Marco acaparen la majoria de les instantànies a la ciutat dels canals, sisena en la classificació de Sightsmap. En aquesta classificació els 10 primers llocs els ocupen, majoritàriament, metròpolis europees. getty images\n7Montecarlo (Mònaco) Montecarlo, a Mònaco, ocupa el setè lloc de la classificació. El punt més popular del principat és la Place du Casino, on es troben el cèlebre casino i l'Hôtel de Paris, establiment amb més de 150 anys d'història, en el qual s'han allotjat il·lustres personatges i escenari, en dues ocasions, de la saga cinematogràfica de James Bond. Martin Moxter age\n8Florència (Itàlia) Els museus i palaus de Florència la converteixen en una de les ciutats més visitades d'Itàlia, i vuitena, per volum fotogràfic, en la llista de Sightsmap. Segons aquest web, el Piazzale Michelangelo (a la imatge) és el punt des d'on els qui visiten la ciutat fan més fotos. Probablement, per la panoràmica que s'obté des d'aquí, escenari perfecte per un fer-se un selfi i compartir-lo a les xarxes socials. getty images\n9Buenos Aires (Argentina) La capital argentina és l'única ciutat llatinoamericana que apareix als primers llocs d'aquest rànquing de Sightsmap. Segons l'oficina de turisme de Buenos Aires, l'any passat va rebre un 3,7% més de turistes que el 2016. El seu punt fotogràfic més candent és Caminito (a la imatge), un carreró del barri de la Boca famós per les seves cases de colors. Marco Di Lauro getty images\n10Budapest (Hongria) Budapest, situada a les ribes del Danubi, ocupa el desè lloc de la llista. El seu punt més fotografiat és la basílica de Sant Esteve, ja que des de la seva cúpula d'estil neoclàssic s'obtenen excel·lents vistes de la capital hongaresa (a la foto), i la majoria dels visitants, segons les dades de Sightsmap, retraten aquesta panoràmica. getty images\n11Praga (República Txeca) Sightmap no només assenyala quins són els llocs més fotografiats, sinó que també aporta imatges i informació sobre les ciutats, articles relacionats o propostes de locals a través de Forthsquare. El punt més retratat de Praga és el seu famós rellotge astronòmic medieval, conegut com a Orloj, situat a la façana de l'Ajuntament de la capital de la República Txeca. Cada hora, entre les nou del matí i mitjanit, apareixen els 12 apòstols al rellotge, un esdeveniment que concentra desenes de curiosos amb la càmera a la mà (a la imatge). Izzet Keribar getty images\n12Madrid (Espanya) En la posició número 12 de les ciutats més fotografiades hi ha Madrid. El punt més fotografiat és la cèntrica plaça Mayor (a la imatge). De fet, la majoria dels indicadors populars de la ciutat es localitzen al districte Centro, ja que és on hi ha la Puerta del Sol, Callao, Ópera i el Palacio de Oriente. getty images\n13Niagara Falls (Nova York) Les cataractes del Niàgara donen nom a la ciutat de Niagara Falls, a l'Estat de Nova York. Les impressionants cascades són les responsables absolutes que aquesta ciutat situada a la riba del riu Niàgara estigui entre les més fotografiades del món. Encara que les cataractes es troben entre els Estats Units i el Canadà, segons Sightsmap és la part nord-americana la que genera més retrats. Allard Schager getty images\n14Sidney (Austràlia) A Sidney, el lloc des d'on es fan més fotografies és el centre comercial Westfield i no la seva famosa òpera, com es podria pensar. La raó és que es troba al costat de la Sydney Tower Eye, una torre d'observació. Des dels seus gairebé 310 metres d'altura hi ha una increïble vista de 360 graus sobre la capital australiana. Olga Kashubin getty images\n15Londres (Regne Unit) És una de les capitals europees que més turistes rep, així que Londres també és una de les ciutats més fotografiades del món. El Piccadilly Circus, entre Piccadilly i Regent Street, és una zona de comerços on es concentren també els teatres i on hi ha l'icònic panell lluminós d'anuncis. Aquest també és, segons Sightsmap, el punt de Londres des d'on es disparen i comparteixen més fotografies. getty images\n16Gizeh (Egipte) Gizeh, a uns 20 quilòmetres del Caire, és l'única ciutat en territori africà entre les 20 metròpolis més fotografiades del món. Tot i que en els últims anys Egipte ha patit un descens en el nombre de turistes, la Gran Piràmide de Gizeh (a la imatge) segueix sent un dels llocs més visitats i, per tant, més fotografiats del país. Peter Unger getty images\n17Chicago (Estats Units) Chicago és una de les ciutats més grans dels Estats Units i té fama entre els turistes per la seva arquitectura i els seus gratacels. Situada al costat del llac Michigan, les zones més fotografiades d'aquesta urbs són l'Institut d'Art (a la imatge), el Grant Park (situat molt a prop), el gratacel John Hancock Center i la torre Willis. John Roger Palmour getty images\n18Xangai (Xina) Fins a la posició 18 d'aquest llistat no hi ha rastre d'una urbs asiàtica. El jardí Yuyuan, del segle XVI, situat al nord de Xangai, és un dels llocs més populars de la Xina i la zona més fotografiada de la ciutat. En total, dues hectàrees que reflecteixen l'estil clàssic a imatge dels jardins imperials, amb pavellons i estanys. Manfred Gottschalk getty images\n19Pequín (Xina) Pequín, una de les ciutats més poblades del món, també és un punt calent en aquest mapa. Al parc Tiantan Gongyuan de la capital xinesa s'aixeca des del segle XV el temple del Cel, un conjunt d'edificis envoltats per una muralla que té com a principal atractiu el Qi nian dian, o Saló de l'Oració per la Bona Collita (a la imatge). Es tracta d'un dels recintes més sagrats del país, és patrimoni mundial de la Unesco i, segons Sightsmap, també és el lloc més retratat de Pequín. Jon Hicks getty images\n20San Francisco (Estats Units) Tanca aquesta llista la ciutat californiana de San Francisco. I si hi ha dos escenaris dignes de retratar en aquest punt de la costa est dels Estats Units són la torre Coit (al fons a la imatge) i el barri Russian Hill. Situada al cim de Telegraph Hill, al parc Pionner, pujant a l'ascensor fins a dalt de tot de la torre Coit es pot veure una esplèndida vista del Golden Gate i la presó d'Alcatraz. De Russian Hill destaca un tram del carrer Lombrad, considerat un dels més sinuosos dels EUA pels vuit girs de la calçada en un descens molt pronunciat (al primer pla de la imatge). getty images Peter Unger\n21Sightsmap és un mapa interactiu, així que l'ordre de les ciutats i, sobretot, dels seus punts més populars pot canviar en funció de la gent que els estigui visitant. El groc sempre indica més activitat, i aquesta marca va seguida dels tons taronges, vermells, liles i blaus. Es pot consultar el mapa a sightsmap.com


Resultats satisfactoris a la pretemporada de l'Ainhoa Ibarra Ski Club | Federació Catalana d'Esports d'Hivern\nHome / Resultats satisfactoris a la pretemporada de l’Ainhoa Ibarra Ski Club\nResultats satisfactoris a la pretemporada de l’Ainhoa Ibarra Ski Club\nAinhoa Ibarra Ski Club està acabant la seva preparació de pretemporada en la que s’han realitzat diversos stages, en geleres i indoors, amb un resultat molt satisfactori.\nEn primer lloc, es va iniciar la pretemporada amb un stage a l’estació francesa de Les Deux Alpes, on van viatjar tretze corredors amb edats compreses entre els set i els setze anys, així com tres entrenadors.\nDurant l’stage es van realitzar entrenaments d’esquí i entrenaments físics de caràcter general, encara que també hi va haver temps per a jocs i entreteniments.\nPosteriorment i ja encaminat només a corredors amb un entrenament més complert i específic durant tot l’any, es va realitzar un stage físic i tècnic de setze dies, dividit en dues parts:\nLa primera part, de nou a Les Deux Alpes (França) i la segona part a Landgraaf (Holanda), un indoor amb excel.lents condicions per l’entrenament tècnic en eslàlom. En aquest stage hi van assistir només tres corredors i un tècnic.\nFinalment, durant cinc dies en el mes de setembre i cinc dies més a l’octubre, i ja arribant a l’últim bloc de la pretemporada, s’han realitzat dos stages físics i tècnics a l’indoor de Madrid Snow Zone, l’única pista de neu coberta d’España, en el que s’han desplaçat tres corredors i un entrenador. Aquests últims entrenaments han estat encaminats básicament, i donades les condicions de la pista, a les corves de eslàlom.


Volta Catalunya 2016: Nairo Quintana guanya la batalla dels millors escaladors – tourdegila\nPublicat perJavier Gilabert 18 Març, 2020 14 Desembre, 2020 Publicat enVoltaCatalunya100Etiquetes:nairo quintana, volta catalunya, volta catalunya 2016, VoltaCatalunya100\nCalella tornava a donar el tret de sortida de la Volta. Per evitar ensurts com el de l’any anterior, aquest cop Movistar, Tinkoff i Sky van tenir controlada una escapada formada per Lluis Mas, Dron i Meyer, que fou caçada a 45 quilòmetres de l’arribada. Amb algun intent addicional, sense gaire resultat, s’arribà a l’esprint, on s’hi imposà el gran favorit, Nacer Bouhanni. Un petit consol per al francès, que reconeixia no dormir bé des de feia dos dies: “només penso en la desgràcia de la Milà-Sanremo. Estava a la posició ideal, havia fet una cursa perfecta! Quin malson…” L’home del Cofidis venia de fer quart al primer Monument de la temporada, on va imposar-s’hi el seu gran rival -i antic company d’equip- Arnaud Démare.\nNacer Bouhanni, vencedor a Calella – Foto: Arxiu Volta a Catalunya\nLa segona etapa començà amb la trista notícia de l’atemptat terrorista a l’aeroport de Brussel·les, que va causar més d’una trentena de morts. Els belgues lluïren un crespó negre i van fer el possible per honrar a les víctimes. Tot i això, Nacer Bouhanni tornà a demostrar la seva superioritat a l’esprint d’Olot imposant-se als belgues Meersman i Gilbert. L’etapa comptà amb una escapada amb De Gendt, De Plus, Dron i Gradek, però el terreny -amb Els Àngels a setanta quilòmetres de meta- era favorable per a una nova arribada massiva.\nNacer Bouhanni repetia triomf a Olot – Foto: Arxiu Volta a Catalunya\nTot i les opcions que podria tenir a les últimes etapes, Nacer Bouhanni abandonà sense honrar el mallot de líder a l’endemà, a la primera jornada muntanyosa. Una etapa que presentava els alts de Coubet, Toses i dues pujades a La Molina. L’Sky prengué la responsabilitat en la persecució un cop l’escapada de set corredors -amb Alaphilippe, Bouwman o Howes, entre d’altres- arribà als dotze minuts de marge. La darrera ascensió a La Molina comptà amb salts de Weening i Vervaeke, movent-se els favorits només en els dos quilòmetres finals, amb tímids atacs de Froome, Quintana i Porte. Però el veritablement letal fou el de Dan Martin, que s’endugué la victòria d’etapa aprofitant la seva explosivitat en els darrers 500 metres. Diferències escasses, doncs segon era Contador junt amb Bardet i Van Garderen, amb 2” de pèrdua. Porte i Quintana entraven a 9” i Froome a 12”.\nDan Martin era el més ràpid en el final a La Molina – Foto: Arxiu Volta a Catalunya\nEl navassenc Jordi Simón, a l’atac – Foto: Arxiu Volta a Catalunya\nPerò la muntanya que li donava la victòria al 2013, li trauria el blanc-i-verd a Dan Martin tres anys després. Després de superar l’encadenat del Cantó i Enviny, la batalla es desencadenà als quilòmetres finals de Port Ainé, sent Nairo Quintana i Alberto Contador els qui es mostraren més forts. El colombià va haver de fer diversos intents fins que va poder deixar de roda al madrileny, ja dins de l’últim quilòmetre. En paral·lel, Thomas De Gendt es feia amb la victòria d’etapa després de formar part d’una escapada amb una desena de corredors amb Weening i Erviti entre d’altres, que foren els que més desafiaren al belga. Quintana entrava a poc més d’un minut, en segona posició, obtenint la bonificació que li donava el liderat. Per darrere, Porte enllaçava amb Contador i l’esprintava per treure-li l’última bonificació que quedava en meta. El colombià es convertia en el màxim favorit en sortir de blanc-i-verd de les dues etapes de muntanya. Contador era segon a 8”, Porte tercer, a 17” (altres: Dan Martin, a 24”, Van Garderen a 27”, Bardet a 32”, Froome a 46”, Joaquim Rodríguez a 1’22”…).\nThomas De Gendt aconseguia el triomf des de l’escapada a Port Ainé – Foto: Arxiu Volta a Catalunya\nLa cinquena etapa, entre Rialp i Valls, es caracteritzà per l’altíssima mitjana: 46,986 km/h! Fent que s’arribés abans de l’horari previst. La victòria procedí des d’una escapada que no feia perillar les posicions a la general. Wout Poels s’imposà amb poc més d’una desena de segons sobre una part dels altres set companys que van formar part de la fuga del dia: Verona, Cataldo, Veuchelen, Bille, Polanc, Siutsou i Van der Sande. El corredor holandès atacà en plena ascensió al Coll de Lilla (-14 km) i va saber gestionar el seu marge. L’home de l’Sky venia de guanyar la Volta a la Comunitat Valenciana, en l’any del retorn d’aquesta històrica cursa al calendari professional. La general es mantenia igual, a excepció d’un segon que obtenia Contador en un esprint intermedi, quedant-se a set segons de Quintana a dues jornades de la conclusió.\nTambé triomfava l’escapada a Valls, aquest cop amb Wout Poels – Foto: Arxiu Volta a Catalunya\nLa sisena etapa, entre Sant Joan Despí i Vilanova i la Geltrú, va comptar amb una nova escapada nombrosa, d’una desena de corredors, on s’hi destacaven alguns com Chaves, Ten Dam, Vakoc o Hesjedal. Tot i això, el Lampre-Merida va fer una clara aposta per tractar d’arribar a l’esprint, obtenint la recompensa amb la victòria de Davide Cimolai per davant d’Arndt i Van der Sande, deixant clara la poca nòmina d’esprintadors en aquesta cursa.\nS’arribava a l’última etapa com sempre amb un petit grau d’emoció, ja només pel joc que podien donar les bonificacions amb unes diferències tan ajustades. Qui en va treure més profit va ser Dan Martin qui, bonificant també en els esprints intermedis del dia abans, aconseguia arrabassar la tercera plaça del podi a Richie Porte. Una escapada matinera amb una dotzena de corredors no va inquietar el grup per l’absència d’homes perillosos a la general. D’aquests va sortir la victòria d’etapa en favor d’Alexey Tsatevich per davant de Primoz Roglic, els dos últims supervivents de la fuga i que amb prou feines van treure catorze segons al grup de favorits. Contador, Froome, Aru, “Purito” i Barguil van fer múltiples intents d’escapada ja dins del circuit, però no van poder deixar de roda a un líder que va acabar responent en primera persona, després de quedar-se sense gregaris a la part final.\nAlexei Tsatevich guanyava l’última etapa a Montjuïc per davant de Primoz Roglic – Foto: Arxiu Volta a Catalunya\nNairo Quintana es convertia en el tercer colombià en guanyar la Volta a Catalunya (Mejía al 1993 i Buenahora al 1998). Era la primera victòria de l’home del Movistar en una temporada on tornava a tenir marcat el Tour com a objectiu principal. A la ronda gal·la tornaria a pujar al podi i al setembre es faria amb la victòria a La Vuelta. “Ha estat emocionant, em sento orgullós d’haver conquerit la Volta davant de rivals directes per als propers objectius”, declarava un Nairo que no s’oblidava de dedicar la victòria als seus companys lesionats, Adriano Malori i Jonathan Castroviejo.\nEl podi de la Volta de 2016 amb Quintana, Contador i Dan Martin – Foto: Arxiu Volta a Catalunya\nNairo Quintana, el tercer colombià en guanyar la Volta – Foto: Arxiu Volta a Catalunya


Participa el proper 24 d'octubre a l'estudi de consumidors sobre el tomàquet de penjar. — Campus del Baix Llobregat — UPC. Universitat Politècnica de Catalunya\nParticipa el proper 24 d'octubre a l'estudi de consumidors sobre el tomàquet de penjar.\nLa Fundació Miquel Agustí organitza, en el marc del projecte TRADITOM, un tast de tomàquet de Penjar per desxifrar els atributs més apreciats pels consumidors a l’hora de fer el pa amb tomàquet. L’entitat busca la participació de més de 120 consumidors. El tast es realitzarà el proper 24 d’octubre a les instal·lacions de l’Escola Superior d’Agricultura de Barcelona.


Inici Revista Desmuntem Franco: En el 40è aniversari de la seva mort, els millors especialistes responen les 20 preguntes clau\nDes de ben jove Franco va decidir fer carrera a l'Exèrcit, impulsat pels seus ideals ultratradicionalistes. L'aprenentatge tàctic i la reputació adquirida a la guerra de la legió a Àfrica van posicionar-lo com un dels militars amb més prestigi a l'Espanya de la primeria del segle XX.\nEn menys de deu anys, Franco va passar de ser un conspirador tardà contra la República a encapçalar un règim que, tot i ser una dictadura, anomenava 'democràcia orgànica'. Enmig, les circumstàncies d'una guerra civil i d'una guerra mundial van afavorir el seu accés i perpetuació al poder.\nEl 1953, el periodista Luis Martínez de Galinsoga va definir Franco com "el sentinella d'Occident", en un intent de presentar-lo com el pioner en la lluita contra el comunisme. El resultat de la II Guerra Mundial semblava pronosticar la fi del règim, però en els anys de la guerra freda, als aliats els va pesar més l'anticomunisme que l'autoritarisme. La signatura del concordat amb la Santa Seu i el pacte de cooperació militar amb els Estats Units van permetre la supervivència de la dictadura. Però, malgrat el reconeixement internacional, l'autarquia econòmica va passar factura i l'Estat va haver de ser rescatat per l'FMI.\nÉs molt coneguda l'afició de Franco per la pesca i la caça, però no tant la seva predilecció per al cinema. Gràcies a les investigacions dels professors Josep M. Caparrós i Magí Crusells, sabem que va improvisar un petit cinema a El Pardo i va organitzar passis privats pràcticament cada setmana durant trenta-un anys.\nFranco va ser víctima de molts atemptats, tant d'anarquistes i altres grups d'esquerra, com de falangistes, que el consideraven un traïdor. Això el va convertir en un ésser obsessionat per la seva seguretat personal, cosa que va traduir-se en un desplegament policial insòlit.\nL'avançada edat del dictador i el deteriorament de la seva salut van propiciar diversos moviments de caire polític, tant per part de l'oposició antifranquista com per part dels que maldaven per la continuïtat del règim. En aquest context, l'assassinat del successor de Franco, l'almirall Luis Carrero Blanco, a mans d'ETA, i la crisi del petroli van acabar de minar la dictadura.\nQui eren els catalans de Franco? Què feia el dictador quan visitava Catalunya? Responem a aquestes preguntes a través de tres de les seves estades més emblemàtiques: la primera, després de guanyar la guerra, el febrer del 1939; la de l'aniversari de la 'Liberación', el 1942, i la darrera, l'any 1970.\nLa guerra civil va ser un gran negoci per a Franco i l'origen de la seva fortuna familiar. Aquesta és a la conclusió que han arribat els historiadors que s'han endinsat en la trama financera-familiar dels Franco i han posat llum a la complexa galàxia econòmica i empresarial d'El Pardo.\nVivim envoltats d'institucions i empreses que arrelen en la base de les estructures tramades per Franco. Tanmateix, el més difícil d'eradicar és la profunda empremta que ha deixat en l'imaginari col·lectiu d'un estat que encara no ha fet cau i net.


El que decideix UM\n28 febrer 2021 04:05\nMiquel Payeras | 10 juny 2007\nNingú no hi para massa atenció però té importància. El congrés d'UM s'ha de celebrar a finals d'any. Serà ordinari formalment i, tanmateix, extraordinari en el seu fons. Perquè tant si Maria Antònia Munar se presenta a la reelecció com a presidenta com si no -i són moltes les veus que diuen que no, a banda dels rumors que asseguren que està malalta i que han estat desmentits pel seu entorn- serà el primer congrés de la successió. La lluita per succeir Munar fa temps que ha començat en el si d'UM. És ver, emperò, que d'una manera sorda. No obstant això, a partir de les eleccions tothom sap que la carrera és oberta i, per tant, el congrés esdevendrà clau. Bé perquè s'hi triï el nou president o bé perquè -si Munar se veu obligada a continuar- s'hi vegi quins equilibris interns existeixen i en conseqüència qui tendrà més opcions de substituir a més llarg termini Munar.\nAquesta -de moment- soterrada lluita és substancial a l'hora de definir com se fa el pacte. En especial a Palma. El sector liderat per Miquel Nadal pressiona perquè el seu líder sigui batlle. És part de la lògica de la negociació a tantes bandes com s'estan fent. Per una banda, entre UM i PSOE. Per altra, entre els grups d'UM. També entre les sensibilitats del PSOE: la disminuïda del sentit comú i la suïcida. I la que encara resta fer entre tot el que resulti que li ofereixen al Bloc i el que aquest decideixi acceptar o no, perquè a pesar que ningú no el vol tenir present alguna cosa haurà de dir, se suposa. Però al capdavall la pressió a favor de Nadal pareix obeir sobretot a la lògica interna amb vista al congrés decisiu d'UM. Perquè els resultats electorals han donat carta de naturalesa al nou grup, fins ara difús, que els mitjans ja anomenen nadalista. Nadal va obtenir 9.507 vots a les urnes, mentre que la candidatura al Parlament d'UM a Palma -encapçalada per Munar, igual que la del Consell- en va recollir 8.609 -nou-cents manco- i la del Consell 10.158 -sis-cents cinquanta més-, i a tot Mallorca el partit en va fer 28.006 a la Cambra i 33.066 a la institució insular. Els números se poden llegir de moltes maneres, però és de suposar que els seguidors de Nadal els entenguin com una bossa de confiança directe de les bases del partit al seu líder. No debades Nadal té el 31,3% dels vots dels recollits per UM a tot Mallorca -els seus sobre la mitjana del Consell i Parlament-, mentre que, per comparar, fa quatre anys el pes de Palma sobre el conjunt era d'un 20%. Aquest increment de pes és el que segurament deuen voler fer valer els seguidors de Nadal en el pròxim congrés. I per assolir l'objectiu se l'ha de visualitzar durant els pactes. Com així està passant. En el fons no és que estiguin en dubte els pactes que se faran -o si més no així ho pareix des de fora- sinó la lluita soterrada per prendre posicions de poder en el si d'UM. Fins ara aquells que se movien amb la intenció de renovar» el partit per convertir-lo en una oferta més oberta -adreçada als ex del PSM, bàsicament- que pogués ser quelcom semblant a CiU eren els antigament anomenats crítics (i val a dir de passada que se comença a forjar com a idea una coalició nacionalista per a les eleccions generals). Els quals no comptaven gaire amb l'aportació que pogués fer Nadal. Ara, tanmateix, els resultats obtenguts pel palmesà l'han convertit en un element a tenir en compte. Segurament és aquesta la disputa sorda que s'està vivint a UM. I no tant quin pacte s'ha de fer. Perquè les opcions d'aliança són nítides: si és amb el PP -que pocs símptomes hi ha al respecte- el futur és negre, no en tendrà d'altre que continuar esvaint-se còmodament; si és amb l'esquerra -tot hi apunta, cap aquí- pot tenir una opció de futur fent un canvi radical d'estratègia. Pareix lògic pensar que sigui aquesta segona via la que triï UM. I justament per la importància del canvi és fonamental qui liderarà el futur postmunarià, tant si és immediat com si és a mitjan termini. Això és el que fa l'aspecte, des de fora, d'estar decidint-se en el si d'UM.


Vergés preveu una "tardor tensa" pel Covid-19 i aposta per reforçar l'atenció primària\nPublicat 20/09/2020 10:31CET\nSobre una vaga de sanitaris: "No m'ho puc imaginar"\nLa consellera de Salut de la Generalitat, Alba Vergés, ha augurat una "tardor tensa" per la pandèmia del coronavirus i ha apostat per reforçar els equips que treballen a l'atenció primària per abordar-la.\n"Per això hem presentat el pla d'enfortiment de la primaria, per tot el que ens ve del Covid-19 però, sobretot, per no deixar de fer el que la ciutadania necessita més enllà del coronavirus", ha explicat en una entrevista a 'El Periódico' aquest diumenge recollida per Europa Press.\nPreguntada per la vaga a l'atenció primària plantejada per Metges de Catalunya --que veu insuficient aquest pla--, ha dit: "No m'ho puc imaginar perquè estem en pandèmia i la ciutadania necessita metges i infermeres de primària".\nHa afirmat que la majoria dels CAP que van tancar durant la pandèmia ja han reobert i que els que no ho han fet ho acabaran fent: "Però encara que la porta d'un consultori no estigui oberta, el servei des del sistema de salut cap a la ciutadania ha d'estar-ho".\nHa considerat que la gestió de la crisi del coronavirus hagués estat "molt diferent" sense les retallades de 2010, la qual cosa, segons ella, també ha afectat a la planificació de cara al futur.\nPreguntada per si una Catalunya independent hagués gestionat millor l'emergència sanitària, ha respost: "Jo mai m'he expressat en aquests termes i em sembla que no responen al que la ciutadania demana de nosaltres en aquests moments".\nTambé ha explicat que "en cap moment" es va plantejar un confinament total al juliol, quan les xifres de la pandèmia van empitjorar a Catalunya; sí que es van plantejar, en canvi, fins a quin punt les mesures servirien per reduir contagis i si la ciutadania entendria que calia reduir l'activitat, ha detallat.\n"Una de les coses xocants d'aquesta epidèmia és veure la velocitat que poden prendre les coses en un determinat moment", i ha assegurat que ara les mesures estan funcionant, que baixen els contagis i que la ciutadania està responent.\nAmb tot, ha dit que "cal no tenir por d'estar confinat, sinó veure els avantatges de tenir l'epidèmia controlada", encara que la Generalitat treballa per no haver de tornar a un escenari de confinament com el de març, ha explicat.\nRELACIÓ AMB TORRA\nSobre la seva relació si la seva relació amb el president de la Generalitat, Quim Torra, és fluïda, ha dit: "Fluida ha de ser-ho, segur, perquè ell és el president de la Generalitat. Cadascú té la seva responsabilitat".\n"Jo em sento amb suport en en la meva feina a Salut, també per part de la ciutadania. I, per la meva banda, he intentat donart molt de suport als professionals", ha afegit.


EDUCACIÓ INFANTIL 2012-2013: Presentació dels Llibres de Tutoria\nDes de l'any passat, a la nostra escola, un grup de mestres han estat treballant en l'elaboració d'una sèrie de llibres, unes guies per a mestres i famílies que han tractat diferents temes: Convivència a l'escola, Tutoria, Jocs de Pati, i Famílies.\nL'any passat es varen presentar els dos primers llibres, i aquest curs li ha tocat el torn als dos que quedaven per completar la col·lecció. En aquesta ocasió, la presentació d'aquests llibres es va convertir en un gran esdeveniment, amb la presència de les autoritats del municipi i de la Conselleria d'Educació, i una de les mestres més importants dins aquest projecte, n'Elena García (anterior PT del centre), que va venir des de València per formar part d'aquest dia tan especial.\nA més de totes les persones implicades en el projecte, també vàrem contar amb la presència d'alguns dels components de RESSONADORS, que ens varen oferir un petit concert, també hi col·laborar el nostre company Toní Marí i alguns alumnes del centre.\nPer la seva part, els Karatekes, varen estar molt atents durant l'acte i hi varen participar molt durant el concert, sobretot en el moment de cantar "Anàrem a Sant Miquel", que tant havíem practicat a la classe.\nPublicat per Rosa Morey a 19:55:00\nMònica Domínguez Garcia 17 d’octubre de 2011, a les 19:51\nEnhorabona per aquest dia tan fantàstic! És una molt bona forma de fer arribar les nostres tradicions als infants. En el nostre cotxe ara hem substituït el "Cantajuegos" per l'"Anàrem a Sant Miquel"!!\nEnhorabona també a tots els mestres per la publicació d'aquests llibres.\nÀnim, seguiu amb aquesta il·lusió.


Ja som 40.000 ! - Fundació .cat\nNotícies > Ja som 40.000 !\nJa som 40.000 !\nCada dia som més i amb més reconeixement internacional. El passat diumenge es va registrar el domini tastetdegospel.cat, amb el qual es van assolir els 40.000 dominis .cat registrats! En gairebé 4 anys en funcionament, el .cat no ha parat d’augmentar el nombre de registres i la quantitat de continguts sota domini .cat ens sitúa entre els dominis de més qualitat(*) del món. A més a més, la reputació internacional del .cat segueix sent impecable i un cop més és avalada per l’opinió dels experts del món d’Internet.\nLa setmana passada es va realitzar a Barcelona la trobada anual que realitza l’ICANN-Studienkreis (cercle d’estudis), on a través de diferents sessions es crea un espai de debat, reflexió i intercanvi d’idees en un entorn molt més obert que el de les reunions trimestrals d’ICANN. El tema principal de l’Studienkreis d’enguany ha estat el procés de creació de nous dominis, donat que ICANN espera peticions per a uns 500 nous dominis i cal assegurar un procés de selecció equànime i que n’asseguri la seva futura viabilitat tècnica.\nEn aquest sentit, el nostre domini ha estat un cop més protagonista, ja que s’ha mencionat vàries vegades com un exemple de domini segur, tecnològicament capdavanter, ben gestionat i amb un gran suport social. La bona experiència del .cat avala les candidatures d’altres dominis similars, els quals, i gràcies a una proposta feta per puntCAT, podrien ser aprovats més ràpidament que la resta.\nAixí doncs, es demostra, una vegada més, que podem estar ben satisfets per l’esforç que realitzem al dotar continuament al nostre domini dels últims avanços tecnològics. Novament hem demostrat que el model del català a Internet, en aquest cas a través del .cat, és un exemple a seguir, i per això, continuarem treballant per millorar dia rere dia. A més a més, l’excel·lència de puntCAT ens permet oferir els nostres serveis als nous dominis que es puguin crear en un futur.\nEn aquest enllaç podeu consultar les fotos que puntCAT va realitzar durant les jornades de l’ICANN-Studienkreis.\n(*) una de les variables que determinen la qualitat d’un domini és el volum de fitxers que de mitja aporta cada subdomini (o domini de segon nivell); dades de 2009 situaven al .cat en el top 10 mundial. Que cada subdomini aporti molts fitxers implica que el domini es fa servir i és útil.


Campionat de Catalunya d’edats – Club d’Escacs Mollet\nAbril 17, 2022 Ramón Caro article\nEn Michael Lambert ens ha fet una crònica de com ha vist el campionat.\nEl 9 de març de 2022 va començar el Campionat de Catalunya individual per edats, que va durar un total de 6 dies. El torneig es va disputar al Hotel Palas Pineda de Vila-seca amb 500 participants entre totes les edats. D’aquells 500 participants, 5 eren del Mollet C.E, el Pau Mulet, a sub-10, el Lluc Lleonart, a sub-12, el James Lambert i el Toni Pozas, a sub-14 i el Michael Lambert a sub-16.\nEl que va acabar amb més punts va ser el més petit de tots, en Pau Mulet amb 6 punts. Amb mig punt menys que el Pau, en James Lambert. El Michael Lambert va acabar amb 5 i el Lluc Lleonart amb 4,5 punts. I el Toni, que va ser el seu segon torneig oficial mai jugat, va acabar amb 1,5, un torneig fenomenal per dir que era el seu segon.\nLes partides més interessants del torneig pels nens de Mollet van ser les de Lluc Lleonart-Oriol Najar, Adria Perez-Pau Mulet, Albert Fernandez-James Lambert, David Terron-Michael Lambert.\nEl Lluc amb 4 guanyades i 4 perdudes va salvar mig punt en una partida intensa contra Miquel Pinyol on tenia peça de menys i finalment va sortir molt content amb el seu resultat.\nEl Lluc va guanyar contra l’Oriol, el numero 4 del ranking.\nEl Pau Mulet va empatar en la taula 2 contra el seu amic l’Adrià Perez de Tona – La Crema en un final guanyat, en retransmissió.\nEl James va guanyar contra l’Albert Fernandez del Cerdanyola, un rival molt fort, en retransmissió.\nEl Michael va guanyar contra en David Terrón del Cornellà en 11 jugades degut a un error de part del blanc on es va deixar peça.\nEn el cas del Toni es pot dir que va imitar al seu mestre quan també va debutar en sub-14, el seu primer any, en el Campionat de Catalunya.\nEls nostres agraïments van sobretot a la Federació Catalana i als seus arbitres per ajudar i fer possible aquesta experiència inoblidable. També ens agradaria agrair al Cristian Fernandez, entrenador del Mollet, i als pares per acompanyar i ajudar als nens de Mollet.\nEnllaç a Chess-results amb resultats de les diferents categories:\nFase Previa del Campionat de Catalunya d’Edats. »\n« Lliga escolar 2022


Com generar nous leads afegint un CTA a les pàgines més vistes. Cas d’èxit\nOriol Escofet 09 de gen. 2020 2 minuts de lectura\nHabitualment en els nostres articles et parlem d'Inbound Marketing, de la importància de crear continguts propis i mostrar valor explicant els teus coneixements. També t'hem parlat d'analítica web, KPI's i taxa de conversió i t'hem parlat de disseny web pensant en el teu buyer persona.\nAvui t'explicarem un cas d'èxit que hem treballat des de Digitalmakers, de com unint aquests conceptes, amb accions ràpides i de baix esforç, la teva empresa pot obtenir nous leads que s'acabin convertint en clients i aportant negoci.\nUn primer punt a treballar són les pàgines del teu lloc web. És important tenir ben definits i paquetitzats els serveis o productes de la teva empresa i tenir-los ben posicionats en SEO perquè els teus buyer persona els puguin trobar, les pàgines han d'estar ben dissenyades i pensades per proporcionar una bona experiència d'usuari.\nAfegir un "Call to action" (Crida a l'acció)\nMoltes empreses pequen de pensar que un cop tenen la pàgina ben definida, la feina ha acabat. Hem de perdre la mentalitat que la web és una targeta de visita, la web està viva i ha d'anar pivotant, creixent amb l'empresa i adaptant-se a les necessitats de cada moment, aquesta és una de les bases del Growth Driven Design.\nL'acció de la qual et volíem parlar en aquest article és tan senzilla i ràpida com afegir una crida a l'acció, és a dir un petit formulari o botó on només deixant el correu electrònic, l'usuari obtindrà una informació o contingut que li interessa i tu obtindràs un nou lead sobre el que treballar. Òbviament no tots els leads acabaran comprant, però la nostra experiència posant en pràctica aquest procediment, ens diu que els CTA són una gran via d'entrada de futurs clients.\nI ara pots dir, ho vull fer, però per on començo a fer-ho? Nosaltres utilitzem un sistema que ens resulta sempre eficaç, treballar l'analítica web. Veure quines són les pàgines més vistes, analitzar el comportament del teu buyer persona en el web i afegir aquests CTA's en aquestes pàgines, a vegades això pot comportar un redisseny o una reestructuració, però són petits canvis que donen bons resultats.\nAls usuaris sempre ens fan "mandra" els formularis on ens demanen moltes dades, formularis carregosos d'omplir, etc... nosaltres et recomanem que aquestes crides a l'acció vagin associades a formularis amb pocs camps, els imprescindibles per generar el contacte en la teva base de dades. En el nostre cas hem comprovat que només un correu electrònic ja és suficient per treballar el lead, posteriorment a mesura que vagi evolucionant pel cicle de vida, ja anirem sabent més coses d'ell.\nCom ús dèiem en els temps que corrent es tracta de fer petites accions i maximitzar les opcions d'obtenir bons resultats, t'animem a provar-ho, que treballis els CTA's i com sempre et diem pots comptar amb nosaltres si et sorgeix qualsevol dubte. Nosaltres t'ajudarem.


Dia Internacional contra la violència de gènere – Vilassar Ràdio\nAhir dimarts va ser el Dia Internacional contra la violència a les dones. A les 8 del vespre a la Plaça de l’Ajuntament va tenir lloc la lectura del manifest institucional amb motiu d’aquesta celebració, a càrrec de la regidora de serveis socials, família i sanitat de l’Ajuntament de Vilassar de Mar, Roser Vallès. Entre altres punt, aquest manifest condemna tota manifestació de violència masclista, “ja que és un atemptat contra els drets humans” i recorda el compromís de les administracions públiques per eradicar aquest tipus de violència.\nA continuació Teresa Capilla va donar lectura a un manifest elaborat per AFAMMER, en què, entre altres mesures, es reclama al govern espanyol que s’incrementin les partides pressupostàries per al desenvolupament de la llei de mesures de protecció integral contra la violència de gènere que permetin ampliar els recursos judicials de seguretat, d’atenció i protecció a les víctimes “per a poder acabar amb aquesta xacra social”. Capilla va recordar que a l’àmbit rural la violència de gènere és encara més invisible que a l’àmbit urbà i va manifestar que cal l’elaboració d’un estudi que analitzi la violència de gènere a l’àmbit rural.\nEl manifest elaborat per Viladona va començar amb una àmplia descripció de les diverses manifestacions de violència contra les dones que hi ha arreu del món (mutilacions sexuals, agressions violacions, vexacions, prostitució, assassinats..).\nViladona veu necessari investigar les causes de la violència masclista, i creu necessària l’educació dels valors en igualtat, el respecte i la llibertat com a mesures preventives contra la violència de gènere. A més, afegeix que s’ha de tenir tolerància zero cap a qualsevol tipus de violència exercida contra les dones, i que, en aquest procés, cal la implicació de tota la societat. El manifest va acabar citant alguns versos de la cançó “Niña” de Pedro Guerra.\nA la nostra població es van instal.lar ahir dos punts d’informació sobre la violència contra les dones, al Mercat Municipal, i al CAP Dr. Masriera, per iniciativa de la Comissió Violència contra les dones, formada per l’Ajuntament, el Centre d’Atenció Primària Dr. Masriera, la Policia Local i els Mossos d’Esquadra. Els actes d’ahir es van cloure a la nit amb una sessió de cine-fòrum organitzada per Viladona en què es va projectar la pel.lícula “Solas”, de Benito Zambrano, a la Sala Petita de l’Ateneu Vilassanès.\nLes activitats seguiran el proper divendres, a les 9 del vespre, amb una xerrada-col•loqui, organitzat per Viladona, sobre “L’espectacle públic de la violència privada”, a càrrec d’Elvira Altès, al Museu de la Marina. Finalment dissabte, a les 9 del vespre teatre amateur amb l’obra del grup Vicus, a l’Ateneu Vilassanès, organitzat per l’associació de veïns El Barri\nNotícia anteriorDarrer fascicle de “L’Abans, recull gràfic de Vilassar de Mar (1852-1965)”\nSegüent notíciaTaller de decoració de Nadal


<< Per a alguns la creativitat\nque arriba al cor del consumidor,\nel marqueting que compleix objectius\no la publicitat que ven són tècniques\ntan difícils com pujar una gran\nPer a l’equip de Punta Alta, gràcies\na la seva experiència i formació, és el seu dia a dia.\nEns agrada i som experts en convertir cada\nprojecte en una experiència única, cada concepte\nen una emoció i cada campanya en un acte de\ncomunicació efectiu i inoblidable. >>\nSom una agència de màrqueting, publicitat i comunicació en salut especialitzada en guiar les marques cap a les cotes més altes.\nPer aconseguir-ho només sabem un camí: pensar estratègies que compleixen objectius, creativitats que impacten i tàctiques que venen.\n<< A Punta Alta pensem que cada companyia,\nja sigui del sector healthcare o de gran consum,\nnecessita comunicar el més saludable\nde les seves marques.\nPer això, el nostre equip es posa en marxa\namb cada projecte per oferir la creativitat,\nl’estratègia i la base científica necessària\nper aconseguir aquesta meta.\nSabem que la pendent és dura,\nperò treballem en equip amb tu,\nestem segurs d’aconseguir el cim\ni que els teus clients percebin\nla teva marca de la forma més saludable. >>\n<< Punta Alta és una agència capaç de guiar\nla teva marca cap al més alt.\nI ho farem pas a pas, reflexionant molt,\nestudiant els diferents camins,\npreparant amb anterioritat l’ascensió,\naplicant la nostra experiència\ni treballant colze amb colze amb tu,\ncom fem amb tots els nostres clients.\nPortar una marca al cim no sempre és fàcil.\nRequereix energia, treball i entrenament.\nCal sortejar esquerdes i precipicis.\nPerò una vegada allà, descobriràs que l’esforç\nconjunt ha valgut la pena. >>\n<< En tota expedició cap al cim\nnecessita els millors guies.\nI el nostre equip d’especialistes té una llarga\nexperiència en portar a les marques a les cotes més\naltes triant rutes adequades i segures.\nExperiència, tenacitat, polivalència, empatia,\ncapacitat de comunicació, iniciativa… són\naptituds i habilitats que defineixen el perfil\ndels membres del nostre equip multidisciplinari,\nformat per professionals del màrqueting, metges,\npublicistes, experts en RRPP, especialistes\ndigitals i periodistes.>>\n<< Avui dia, el domini de la tecnologia digital\nés indispensable per aconseguir qualsevol meta\nen màrqueting o comunicació.\nPosicionament, estratègia digital, APPs,\npromoció on-line, desenvolupament web,\nsolucions tecnològiques, brand content…\nsón per a nosaltres els grampons, piolets, cordes\ni mosquetons necessaris per realitzar l’ascensió\ncap al cim de l’èxit digital.\nI a Punta Alta posem els nostres coneixements i\neines tecnològiques a la teva disposició\nperquè la teva marca arribi al més alt.>>\n<< Hi ha qui diu que arribar al cim és fàcil, que\nel difícil és mantenir-se.\nA Punta Alta sabem l’esforç real que\nrequereix arribar a dalt… perquè ho hem\naconseguit moltes vegades.\nI sabem que no és gens senzill, que cal\nplanificar bé la ruta amb els nostres clients, que\ncal disposar del millor equip de professionals\ni de l’última tecnologia per aconseguir arribar allà dalt.\nPerò la satisfacció de portar a les marques fins al\ncim que s’han proposat aconseguir, sempre\ncompensa tot el treball realitzat.>>


La filla del mar - Ajuntament de Rubí\nLa filla del mar Representació de l'obra d'Àngel Gimerà https://www.rubi.cat/ca/actualitat/agenda/la-filla-del-mar-22-05-2022 https://www.rubi.cat/ca/actualitat/agenda/la-filla-del-mar-22-05-2022/@@images/image/preview\nRepresentació de l'obra d'Àngel Gimerà\nCasal Popular de RUBÍ. C. Pere Esmendia, 14 08191-RUBÍ\nOrganitzador: Associació Casal Popular de Rubí\nVenda entrades: https://casalpopular.org\nCartell "La filla del mar"\nÀngel Guimerà i Jorge era fill de pare català i mare canària. Nascut a Tenerife, als set anys es traslladà a Catalunya. Segurament marcat per la pròpia experiència, el tractament del mestissatge en la majoria de les seves obres és notori, ja sigui durant el romanticisme de la seva primera etapa (Mar i cel) com en el realisme de Terra baixa o La filla del mar.\nConcretament, a La filla del mar commou la plena vigència del conflicte racial, la sempre complicada acceptació de les diferències per part d'una societat tancada i la impotència que senten les persones estigmatitzades pel sol fet del seu origen, religió o color de pell. Els temps evolucionen, les estètiques canvien, però, malauradament, els prejudicis i la por a la diferència persisteixen, i el tema de fons continua essent tan viu com fa un segle.\nEl Grup Escènic Casal Popular estem orgullosos d’haver treballat aquest text de referència de les lletres catalanes. Desitgem de bon grat que gaudiu d’una bona estona de teatre i, sobretot, que el muntatge no us deixi indiferents.


Nova data per la presentació d’Embat a Gràcia. : aquest divendres 26 a les 19 h. – Embat – Organització Llibertària de Catalunya\nNova data per la presentació d’Embat a Gràcia. : aquest divendres 26 a les 19 h.\n18 juny, 20151\nDegut a la manifestació que hi ha convocada demà 19 de Juny a Pl. Revolució a les 20h, des de Procés Embat comuniquem que anul·lem la presentació que teníem programada el mateix dia i hora al Banc Expropiat. Encara així, properament anunciàrem la data en la que es realitzarà la presentació de la nostre organització, així que estigueu atentes.\nVolem aprofitar l’ocasió, per manifestar el nostre rebuig a la sentència contra el nostre company Alfon, la qual el condemna a quadre anys de presó. Per aquest motiu, animem a tothom a assistir a la manifestació convocada per la Plataforma Antifeixista.\nConstruir el gran mur contra la barbàrie de l’Estat\n[15/10/2015 Granollers]: Cinefòrum Economia col·lectiva. L´última revolució d´Europa\n"Economia col·lectiva. L'última revolució d'Europa" és un documental que aprofundeix en un fet històric recent i poc conegut: l’expropiació i la gestió obrera del 80% de les indústries i serveis a Cat\n19 gener, 20160\n[28/01/2016 BCN] Xerrada/debat: “Izquierda Libertaria i el laboratori neoliberal xilè. Balanç i perspectives”\nSabuda és la forma tràgica com va acabar un dels principals processos d'organització política popular a Xile, en el que es va conèixer com la Via Xilena al Socialisme: una cruenta i extensa di\n9 juny, 20150\nDivendres 12 de Juny, a les 18.30 h a la plaça del Sol Amb les ponències: - Represaliades del cas Pandora / Piñata - Vigilància, “La vida dels Altres?” - Anàlisi crític dels mitjans "Si la Ll\n18 juny, 2015 at 20:04\n[…] Més informació: http://embat.info/se-suspen-lacte-de-presentacio-de-dema-a-gracia/ Nova data: 26 de juny a les 19:00 […]


Cardona resisteix al setge i obliga l'exèrcit borbònic a retirar-se\n23 de desembre de 1711\nFoto: Facebook / @cardona1711\nBarcelona. Dimecres, 23 de desembre de 2020. 00:00\nTal dia com avui de 1711, les forces austriacistes van derrotar les borbòniques, obligant-les a retirar-se després de dos mesos de setge a la vila de Cardona (Bages). Després d'haver pres el control de la vila un mes abans, els borbònics no van aconseguir fer-se amb el castell, fet que va conduir a una guerra de desgast que no van suportar.\nUn mes abans, els francesos havien derrotat l'exèrcit austriacista, obligant-lo a retirar-se al castell. En l'ofensiva, uns 600 soldats austriacistes van perdre la vida. Des d'aquell moment, els francesos van iniciar un ferotge setge contra el castell, el qual van bombardejar diàriament durant 34 dies.\nTanmateix, l'altura va dificultar que els projectils arribessin a causar danys importants. Els francesos també van fracassar en els seus intents d'accedir per terra i per túnels, patint nombroses baixes entre morts, ferits i presoners.\nL'alçària del castell de Cardona va ser clau per al fracàs de l'exèrcit borbònic / Foto: Mikipons\nEls austriacistes van aprofitar la inactivitat bèl·lica durant la nit per introduir d'amagat 150 homes que havien de rellevar els 150 més cansats. Heroicament, aquests homes van decidir quedar-se fins al final, entre els quals hi havia Antoni Desvalls, germà de Manuel Desvalls i líder de les milícies catalanes. Finalment, els dies 19, 21 i 22 de desembre, els borbons, cansats i justos de recursos, van retirar-se a causa d'una nova ofensiva dels defensors del castell.\nUn allargament de la guerra\nLa conseqüència més directa que va tenir el triomf català al setge de Cardona de 1711 va ser l'allargament de la Guerra de Successió. Cardona era obstacle entre l'exèrcit borbònic i Barcelona, en la qual els francoespanyols plantejaven una estratègia mestra per avançar fins a la capital catalana, la qual es basava en travessar les comarques barcelonines per la rereguarda del gruix de l'exèrcit austriacista.\nAixò hauria donat un cop definitiu a la guerra. De fet, la resistència de Cardona va servir per minar la rereguarda borbònica durant el llarg setge de Barcelona (1713-1714), una gran incomoditat per al que finalment es convertiria en el bàndol guanyador.\nImatge principal: Gravat del setge de Cardona, on es pot veure com l'exèrcit borbònic bombardeja el castell de la vila / Facebook: @cardona1711\nmeteorologia Cardona vol que es declari el municipi zona catastròfica El Nacional\n18 de setembre de 1714 Capitula Cardona, l’última plaça antiborbònica de Catalunya Marc Pons\nCONCURS Cardona s'imposa a Ripoll com a monument favorit dels catalans Gustau Nerín


Cloenda del programa d'auditories energètiques a Igualada | Sostenible\n34 famílies han participat en aquest programa de l'Ajuntament i la Diputació de Barcelona\nTrenta-quatre famílies han participat en el programa d’auditories energètiques que, a Igualada, ha dut a terme l'Ajuntament amb el suport de la Diputació de Barcelona. Totes aquestes famílies tenien en comú la dificultat per fer a front a diferents subministraments bàsics: electricitat, aigua i gas.\nL’objectiu de les auditories és reduir els costos dels subministraments, millorar l’eficiència energètica, els hàbits de consum i el confort a les llars, capacitant als usuaris en la gestió dels subministres. En el marc d'aquest programa es van fer dues visites al domicili de cada família fent-ne un estudi particular i s'hi van instal·lar aparells de mesura de consums, es van analitzar les factures i els hàbits de consum, se’ls van instal·lar elements de baix cost i se’ls va orientar quin tipus de tarifes eren les més adequades pel seu cas.\nEn la cloenda s'ha lliurat a cada participant un informe on queda recollit d’una manera molt gràfica i entenedora quines mesures haurien d’adoptar per millorar la seva gestió particular.


Hotel Pedretti Branzi Itàlia - Ofertes d'hotels amb els MILLORS DESCOMPTES EN LÍNIA\nVeure tots els 4 allotjaments a Branzi.\nVia Umberto I° 23, Branzi, Branzi, Itàlia, 24010 - Veure al mapa\n"Food in the restaurant is very good. Especially beef staek ;..."\nAl visitar Branzi, vosté es sentirà com a casa a Hotel Pedretti, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hotel Pedretti és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix transport hotel/aeroport, habitació familiar, restaurant, premsa, visites turístiques.\nL'ambient de Hotel Pedretti es reflexa en cada habitació. calefacció, telèfon, aparell de televisió, articles de tocador, plat de dutxa són només algunes de les comoditats a la vostra disposició. L'hotel compta amb una llista completa de comoditats, com esquí, pesca, massatge, parc infantil, jardí. Gaudeixi d'incomparable serveis i d'una localització de prestigi a Hotel Pedretti.\nTots els tipus de viatgers (106) Parelles (53) Viatgers en solitari (1) Famílies amb infants petits (33) Famílies amb infants grans (3) Grups (14)\nAllotjaments a Branzi


Sant Pere recupera l'espai de platja ocupat fins ara per la piscifactoria - Empordà\nSant Pere recupera l'espai de platja ocupat fins ara per la piscifactoria\nEMPORDA.INFO 27.10.2017 | 14:13\nSant Pere recupera l'espai de platja ocupat fins ara per la piscifactoria Ajuntament de Sant Pere\nDesprés de tres anys de reclamacions, des de l'Ajuntament de Sant Pere, s'ha aconseguit que el Servei de Costes de l'Estat a Girona es faci càrrec de coordinar treballs de recuperació de la part de platja on hi havia la piscifactoria de criança i engreix de llobarros.\nL'alcalde de Sant Pere, Agustí Badosa, afirma que la necessitat prioritària se centrava especialment en el desmantellament de la part que afecta la sorra i l'aigua, ja que es genera un perill per als banyistes i els usuaris de la platja.\n"Finalment, amb el Servei de Costes de l'Estat a Girona, com a administració competent en l'àmbit de l'ocupació de la zona marítima i terrestre, hem pogut que es coordinin els treballs d'enretirar els cubs de formigó, desmantellar els emissaris i tots aquells serveis que estaven instal·lats en aquesta franja de sorra i aigua", ha informat l'alcalde, el qual assegura que "la recuperació d'aquest espai representarà una millora ambiental significativa".\nL'alcalde també ha volgut recordar que, en aquesta platja, Infraestructures.cat de la Generalitat de Catalunya hauria de començar en els pròxims mesos una actuació important de regeneració dunar.\nCentre nàutic i pàrquing\nI, en aquest mateix sentit, l'Ajuntament de Sant Pere Pescador té la intenció d'arribar a un acord amb l'administrador judicial, a causa de la posició de creditor preferent, per absorbir els terrenys afectats i convertir-los en un centre nàutic i pàrquing dissuasiu.\nSegons Agustí Badosa, a causa de la catalogació de platges naturals, el nou espai serà compatible amb l'entorn natural i a la vegada amb possibilitat de convertir-ho en centre esportiu de referència. Aquests dos aspectes s'estan gestionant, entre altres organismes, amb la Federació Catalana de Vela i amb el Departament de Territori i Sostenibilitat de la Generalitat de Catalunya.\nLa piscifactoria de criança i engreix de llobarros va iniciar les seves activitats fa més de dues dècades, el 1996.


» Dotzena edició del Calendari Verd de Primavera\nDotzena edició del Calendari Verd de Primavera\nHa arribat un any més el Calendari Verd de Primavera a Granollers, amb un programa d’activitats que convida a la ciutadania a gaudir dels espais verds de la ciutat. El programa va començar divendres 8 d’abril amb la Festa d’inici de primavera a la Porxada, en què es va celebrar la novena edició del Concurs de Punts de Llibre.\nEl calendari finalitzarà al juny amb la Setmana de l’Energia, del 13 al 17 de juny, que coincideix amb l’arribada de l’estiu, i amb una activitat de tai-txi que es farà el 18 de setembre al Parc Torras Villà.\nDurant els tres mesos de primavera, es faran a Granollers 11 activitats diferents, entre les quals destaquen la matinal i el nocturn de tai-txi, la matinal de descoberta ornitològica, la pedalada, coincidint amb el Dia Mundial del Medi Ambient, i la caminada ciutadana.\nCalendari Verd de PrimaveraGranollers


El blog d'en Pere Nieto: Guardem les formes\nGuardem les formes\nL'alcalde de CIU d'Horta de Sant Joan va perdre aquest diumenge una consulta popular. La pregunta era tan demagògica que molt possiblement el propi enunciat se li va tornar en contra. "Estàs d'acord amb la instal·lació del parc eòlic als Pesells i els consegüents beneficis econòmics que aportarà al municipi, tal com ja han fet altres pobles de la comarca?" Aquest alcalde no en sap. Això és com si a les eleccions del 9 de març algú hagués fet paperetes dient "O votes el PSOE o tornaran els feixistes del PP, que retallaran l'Estatut, ens treuran les llibertats individuals i ens obligaran a anar a missa". Oi que ningú hagués acceptat uns arguments tan febles? Bé, com a mínim que no aparegui a la butlleta de votació.\nPublicat per Pere Nieto a 23:29\nEtiquetes de comentaris: Generals 08\nNo volem MAT, no volem Parcs Eòlics, no volem nuclears, no volem tèrmiques, llavors què?\n17 de març de 2008 a les 16:34\nJo no parlo del motiu de la consulta, parlo de les formes. T'asseguro que no tinc cap element per valorar la proposta de parc eòlic, sols dic que la pregunta va condicionar, segurament, el resultat.\n17 de març de 2008 a les 17:31\nEls principals detractors de la MAT són els alcaldes de CiU: per exemple Seva i Torelló a Osona. Això ho heu de denunciar i tirar-li en cara al Mas. Pel que fa als parcs eòlics, home:\nsi demanem clausurar les nuclears, ni acceptem les tèrmiques, però també ens oposem als molins de vent, còm collons farem funcionar-ho tot ?\nPosarem pedals en els trens i espelmes a les escoles i a les cases ?\nSiguem seriosos. Es evident que tenim un problema de comunicació amb la gent. Anem massa a remolc del que diuen certs grups. Torno a insistir: si hi ha tanca sequera, còm és que no tanquem algun camp de golf o alguna estació d`esquí. Només és qüestió de voluntat política.\n17 de març de 2008 a les 19:04\n18 de març de 2008 a les 4:27\ntot i que no vulguis valorar la resposta nimby de la població, la veritat és que tant d'immobilisme fa vomitar...\nun argument tant inconsistent i subjectiu com "fa lleig, no m'agrada" no hauria de tenir un concepte com "impacte visual" per dignificar-la.\n19 de març de 2008 a les 2:17


Recuperant per l'autovia. - Carles: Biciblog.\nM'agrada rodar amb calma després d'uns dies de sentir com les cames es carreguen a causa de l'esforç.\nAhir va tocar recuperar per l'autovia amb el Gregorio.\nTot i que no vàrem forçar en absolut, he de reconèixer que l'aire sempre juga males passades, sobretot si vols rodar tranquil.\nI això de rodar suau... Quan sortim dos, és complicat. Sempre hi ha moments en que voldries afluixar, però com que el company no ho fa, tenses la cadena més del compte.\nEstà clar que tant per a fer treball específic, com per a fer sortides de recuperació, el millor és sortir sol. Ara que, personalment, prefereixo sortir en companyia que estar fent sèries tot sol com un obsés.\nDe totes maneres, tinc clar que quan es tracta de recuperar, el millor és descansar i no sortir.\nEl cansament se m'acumula amb facilitat. Aixecar-se per a posar en marxa les nenes, anar a comprar el pa, fer entrepans, acompanyar-les al cole. Treure a passejar la Puça. Sortir amb la bici, recollir-les novament al cole, dutxa, treure altre cop la Puça, i dinar. Anar a la feina amb el menjar encara a la boca de l'estómac (de vegades fins i tot sense dinar per manca de temps), tornar passades les 22h i sortir al parc amb la nena peluda. Tornar cansat a casa, sopar, enllitar les peques, i...\nArriba el moment de poder estar amb la Marta, seure per primer cop en tot el dia al sofà, posar una peli, i... Quedar-se fregit al sofà!\nNo sé el temps que fa que no veig cap pel·lícula sencera.\nI per molt que surtis en bici, si vols millorar, els entrenaments s'han d'assimilar. I per a que així sigui, una cosa fonamental és el descans.\nAra tinc molt clar que surto per afició, per a fer salut, però... D'entrenar... Res de res. No fa massa, però, entrenava tant o més que quan corria d'amateur. Amb la diferència del ritme, i sobretot, del descans.\nNo es poden fer 400 o 500 quilòmetres setmanals sense descansar cada dia després de l'entrenament.\nHome, fer, sí que es poden fer, clar. Però no té cap mena de sentit.\nPublicado por cpradasg @ 16:51 | Sortides


Un gol de Fito en temps afegit manté al Sabadell primer a la taula a cinc punts del segon\nEl Santboià va certificar gairebé al 100% el seu descens\nSegona B / Resum jornada 34: Els arlequinats podrien assegurar el play-off matemàticament la propera jornada. El Sant Andreu es va imposar al derbi català de la setmana a Santa Coloma i encara aspiren a tot\nREDACCIÓ Barcelona Actualitzada el 18/04/2011 00:02\n651x366 El Sant Andreu segueix mirant a dalt / MERITXELL VALLS El Sant Andreu segueix mirant a dalt / MERITXELL VALLS\nDiuen que els bons equips tenen la sort del campió i camí de ser campió va el Sabadell. En un partit marcat per un bon inici arlequinat on es van perdonar ocasions, l'equip de Lluís Carreras es va veure pràcticament abocat a l'empat fins que Fito va aparèixer dins el primer minut d'afegit per deixar els tres punts a la Nova Creu Alta davant l'Ontinyent (1-0).\nPer sota, el Badalona va aconseguir a Terol (1-2) el primer triomf a domicili des del passat 31 d'octubre. Manolo Márquez va assegurar durant la setmana que estava segur que el seu equip tornaria a guanyar fora i fins i tot més d'un partit. De moment, èxit en la primera de les ocasions. Un doblet de Xavi Muñoz ho va fer possible. El Lleida, amb el mateix resultat numèric que els escapulats, va aconseguir guanyar al camp de l'Alacant amb un gol de Rayo digne dels millors 'zappings' de TV. L'equip de la Terra Ferma tanca les quatre posicions de promoció d'ascens.\nA tocar d'aquests llocs de privilegi segueix el Sant Andreu, que no s'atura en la seva lluita d'entrar-hi en algun moment del campionat fins al final de la temporada. Matamala, amb una diana a un minut per finalitzar el partit, va mantenir viu el somni andreuenc i va fer despertar del seu a la Gramenet, que veu cada vegada més complicades les seves opcions de permanència. L'Hospitalet, amb un triomf davant el Castelló (2-0) treballat al segon temps amb gols de Cristian Alfonso i Cirio, es manté a sis punts de la quarta plaça a falta de dotze per finalitzar el campionat. Els riberencs no descarten encara res des d'ara fins la jornada 38.\nEl Santboià, amb una clara derrota a Alzira per 3-0, certifica de forma gairebé matemàtica el seu retorn a Tercera un any després d'haver pujat. Dotze punts separen l'equip vermell del Benidorm, equip situat en plaça de promoció de permanència. Resten dotze punts exactes per jugar-se a Segona B i, malgrat tenir l'average a favor, res fa pensar que l'equip de Paco Clos pugui guanyar tots els partits, el Benidorm perdre'ls tots i que cap altre equip situat pel mig faci també figa en tots els encontres.\nMallorca B 1 - Alcoià 2\nAtlètic Balears 0 - Oriola 0\nGramenet 0 - Sant Andreu 1\nBenidorm 1 - Sporting Maonès 1\nL'Hospitalet 2 - Castelló 0\nTerol 1 - Badalona 2\nAlacant 1 - Lleida 2\nAlzira 3 - Santboià 0\nGandia 0 - Dènia 0\nSabadell 1 - Ontinyent 0


SFxI: CONSULTA ANC: Què vol dir votar SÍ? Què vol dir votar NO?\nCONSULTA ANC: Què vol dir votar SÍ? Què vol dir votar NO?\nAvaluada la conveniència o no de prendre el testimoni de la proposta del president i tenint en compte el full de ruta aprovat a l’Assemblea General Ordinària celebrada a Lleida, l’Assemblea Nacional Catalana ha d’assumir el fet de complir la seva declaració fundacional i els estatuts, on es remarca la transversalitat i l'apartidisme, que es mantindrà sempre independent de qualsevol partit polític i que no es presentarà a cap mena d’eleccions. Així mateix, l’ANC donem suport a tots els partits que defensen la independència i qualsevol proposta electoral que es proposi serà amb el consens de tots.\n- el menor nombre de llistes possibles que representin la transversalitat de l’independentisme, potenciant les seves fortaleses electorals sense interferir entre elles, i formades i liderades si convé també per persones de la societat civil,\n- que aquestes llistes s’identifiquin amb una marca comuna i inequívoca que permeti sumar-les com un sí a la independència,\n- un programa electoral compartit, amb punts comuns que reflecteixin l’acord de les diverses candidatures al voltant del seu compromís amb la independència i el sentit plebiscitari de les eleccions,\n- una campanya amb actes conjunts i compartida en alguns aspectes per tal de reforçar els aspectes que uneixen per damunt dels que separen en el cas de diverses llistes independentistes concurrents,\n- i un compromís clar envers la governabilitat de Catalunya i la continuació del procés constituent cap a la Independència després del 27S.


21 Casino Review (2022)\nIniciCasino21 revisió del casino\n121% fins a 300 £ de bonificació de casino + 21 girs de bonificació.\n[Total: 49 Mitjana: 4.4]\nProgramari: NetEnt, Reprodueix, Tigre Vermell, Microgaming\nMètodes de dipòsit: visa, Skrill, Neteller, Targeta MasterCard, interfície, Giropay\nAny Est: 2015\nMillors jocs: Starburst, TED\n21 revisió del casino\n21 Casino es va fundar el 2015 i ja ha causat una gran impressió al món dels casino en línia. Aquest lloc de casino va ser donat a la vida per un grup d'entusiastes dels casinos holandesos, que volien canviar el món del joc i oferir un "casino en línia de nova generació". Aquest somni s’ha fet realitat i tots dos companys d’operadors i jugadors han reconegut que 21 Casino és definitivament una reducció per sobre de la resta.\nEl lloc està dissenyat perquè tothom tingui una experiència fàcil i divertida, la navegació és intuïtiva amb línies netes i seccions ben definides. Sempre hi ha diverses promocions, tornejos i bonificacions; totes elles ben pensades, úniques i generoses.\n21 marca de casino gestionada per Imperium Network Solutions Limited, en nom de Caddell Limited NV. Tots els jocs funcionen amb White Gaming i el servei funciona sota les estrictes directrius establertes per la Comissió del Joc del Regne Unit. 21 membres del casino quedaran impressionats de la facilitat amb què es pot gaudir d’aquest casino en línia, inclosos tots els jocs, funcions, funcionalitats i bons a través de qualsevol dispositiu d’escriptori, mòbil o tauleta.\nEl servei de jocs en línia de 21 Casino té tots els millors i innovadors jocs que qualsevol jugador podria pensar i / o desitjar. Això inclou tots els jocs de ranura en línia més recents, els més populars, clàssics intemporals i els jocs progressius. La part superior de la pàgina d'inici té un enllaç de jocs de casino que porta el jugador a una llista de tots els jocs disponibles. Com a alternativa, es pot utilitzar el menú de l’esquerra per navegar i / o localitzar qualsevol joc de ranura en particular que s’afavoreixi per sobre de la resta. En fer clic a la pestanya Ranures, s'enfronta a tres categories principals: ranures de vídeo, grans victòries i ranures clàssiques.\nA més d’això, també hi ha la secció Progressives Slots que inclou Vikings of Fortune, Divine Fortune, Mega Fortune, Paws of Fury, Treasure Nile, Slots Gold i Hall of Gods.\n21 Casino ofereix tornejos a tots els seus jugadors, de manera que sempre heu d’iniciar sessió i comprovar què s’ofereix. Actualment, els membres poden participar en el torneig "Guanya unes vacances per valor de 5000 €". Com és habitual, el 21 Casino reparteix un premi de gran sorteig, que és unes vacances increïbles per valor de 5000 euros a l’Oktoberfest de Munic o a qualsevol destinació que triï el jugador.\n21 El Casino té unes quantes funcions útils que milloren tota l’experiència de casino en línia.\nFunció de la cerca: Hi ha una funció de cerca, que es troba a la part superior de la pantalla, just a sota de la pancarta principal promocional. Ofereix als jugadors la cerca per paraula clau o títol, que es pot escriure a la barra de cerca. De forma alternativa, els jugadors poden ordenar jocs segons el Proveïdor, RTP o Més popular.\nDescripció del joc: Una altra característica útil és que tots els jocs tenen una breu descripció que es pot veure quan es fa clic a la petita fletxa situada just sota el títol del joc en qüestió.\n21 Casino ha assegurat que els seus jugadors tinguin la màxima elecció possible quant a opcions bancàries. Tothom reconeix com és vital una bona gamma de mètodes de dipòsit i retirada perquè qualsevol casino en línia esdevingui i tingui èxit, alhora que atrau nous jugadors de tot el món.\n21 El Casino entén la naturalesa essencial de proporcionar un equip d’assistència al client totalment competent i professional, amb tantes opcions per posar-se en contacte a tots els jugadors.\nPer tant, tenen les maneres següents de contactar amb el personal d'assistència 24 hores:


Lluís Riera - Participants Liberisliber\nParticipants: LLUíS RIERA - Olot\nÚltima actualització: 05-02-2018\nDissabte, 01 d'octubre de 2016 a les 17:00 h\nRecitals. L'Escaramussa amb Pietrelli, Zenia, Rafart, Pons Alorda i Gual\nSenyores i senyors, tornarà a passar. Agafin les millors mudes i preparin-se per assistir al combat del segle. Cinc púgils-poetes pujaran a la lona-escenari i un àrbitre-mestre de cerimònies vetllarà perquè tot rutlli com [...]\nDissabte, 03 d'octubre de 2015 a les 18:30 h\nRecitals. L'Escaramussa amb Caño, Ribera, Terrón, Martínez Vernis, Barnils i Riera\nAgafin les millors mudes i preparin-se per assistir al combat poètic del segle. Cinc púgils-poetes pujaran a la lona-escenari i un àrbitre-mestre de cerimònies vetllarà perquè tot rutlli com déu mana. Veuran cops-paraules [...]\nDissabte, 04 d'octubre de 2014 a les 19:20 h\nRecitals. ART & XOC amb Giralt, Riera, Maluquer i Vintró\nAmb motiu de la seva presència a Liberisliber, la Nau Côclea presenta en exclusiva un nou projecte, “ART&XOC”: unes capses d’art contemporani i xocolata en edició limitada. Els bombons de la primera sèrie –dedicada a les [...]\nDissabte, 05 d'octubre de 2013 a les 13:30 h


Un adhesiu no olorós especialment formulat per aplicar materials de paisatge. Scenic Glue és un adhesiu gruixut, flexible i resistent que s’asseca amb un acabat mat. Soluble en aigua i no tòxic. Apliqueu Scenic Glue i premeu material de decoració en adhesiu.\nAdhesiu Scenic Cement S191 Woodland Scenics 473 ml. Scenic Cement és un adhesiu per esprai o pinzell llest per a l’ús especialment formulat per enganxar grava, gespa i altres materials paisatgístics a una escena....


L’empresa ha de seguir amb les accions que està duent a terme sense oblidar els programes Pes Saludable i Dinars de carmanyola a l’entorn laboral. S’hauria de continuar analitzant la situació de l’empresa, i prestar atenció a les necessitats dels treballadors per intentar millorar. És necessari seguir fomentant els hàbits alimentaris cada dia i no deixar de banda l’alimentació saludable tant a casa com a la feina. Es coneix que és beneficiós els programes d’alimentació amb els d’activitat física, per tant és recomanable aconseguir un barem positiu en ambdós o treballar-hi per assolir-ho.\nEls programes per seguir millorant en l'àmbit de l'alimentació:\nPrograma pes saludable\nDinars de carmanyola a l'entorn laboral


Cervera i el Magical seran l'escenari d'una minisèrie per a Televisió de Catalunya\nCervera i el Magical seran l'escenari d'una minisèrie per a TV3\nActualitzada 07/02/2017 a les 18:52\n‘Vida Privada', de Josep Maria de Sagarra\n© L'acte de presentació del rodatge de la minisèrie 'Vida Privada'.\nLa minisèrie “Vida Privada” de Josep Maria de Sagarra es produirà al Magical Media i es rodarà en escenaris de Lleida i Cervera. La minisèrie televisiva estarà dirigida per l’actriu i directora Sílvia Munt i la producció, que tindrà el format de 2 capítols de 85 minuts, serà d’Oberon Cinematogràfica i Televisió de Catalunya, amb la participació de l’ICEC del Departament de Cultura de la Generalitat.\nLa producció estarà associada amb Impulsafilm del Centre Experimental de la Cinematografia i les Arts Audiovisuals de Catalunya, el CECAAC, que s’ha posat en funcionament aquest 2016, amb seu a Lleida, al Magical.\nL’alcalde de Lleida, Àngel Ros, ha presentat aquest dimarts la minisèrie amb la seva directora, Sílvia Munt, el paer en cap de Cervera, Ramon Royes; el director de Cinema i Ficció de TVC, Oriol Sala-Patau; el director del CECAAC i Impulsafilm, Santiago Lapeira; el productor d’Oberon Cinematogràfica, Antonio Chavarrías; i de Catalunya Film Comission, Carlota Guerrero.\nÀngel Ros ha reiterat l’aposta de Lleida per la indústria cultural i el sector audiovisual i ha remarcat que el Magical actua com un espai d’aprenentatge i d’educació i que és un centre que ja ha compartit projectes de pes com la pel·lícula de Carles Porta “Mecanoscrit del Segon Origen”.\nLa directora de “Vida Privada”, Sílvia Munt, ha explicat que els actors principals de la sèrie seran Pablo Derqui i Francesc Garrido i que el repartiment es completarà amb Àgata Roca, Pep Cruz, Maria Molins o Pedro Casablanc, entre altres. L’actriu i directora catalana ha comentat alguns dels membres de l’equip de la minisèrie, com la guionista Coral Cruz, qui va ser guionista de “Pa Negre” i del proper projecte d'Agustí Villaronga "Incerta Glòria". Munt ha explicat també que el guió és bastant fidel a la novel·la i que intentarà mantenir l’esperit de Sagarra.\nAmb un pressupost de prop de 2 milions d’euros, es preveu poder programar la sèrie el 2018.\nDe la seua banda, el director del CECAAC s’ha sumat a la recent reivindicació del cineasta Juan Antonio Bayona als Premis Goya sobre la cultura com a espai que permet expressar-se i explicar i ha valorat també l’aposta de Lleida, incidint en què la cultura en l’espai de la política permet avançar en projectes concrets.\nHa fet referència en l’aposta que també es va fer d’ubicar la seu del CECAAC a Lleida, al Magical, i que aquests mesos de feina han donat fruits.\nOriol Sala-Patau ha apuntat l’aposta de TV3 pels productes de proximitat i ha reproduït la coneguda frase cinematogràfica dient que esperava que això sigui “l’inici d’una gran amistat”, esdevenint Lleida una part importat per al futur de la indústria.\nD’Oberon Cinematogràfica, Chavarrías ha assegurat que gràcies a Lleida es farà el projecte, amb la qualitat i la dimensió que calia, i que s’obren nous camins, havent establert complicitat amb espais que ha qualificat de meravellosos.\nL’alcalde de Cervera ha indicat que aquesta és una oportunitat que s’havia d’aprofitar i que és una producció que donarà a conèixer el territori, amb “nous espais verges i racons fantàstics”. Royes ha recordat que Cervera serà Capital Cultural Catalana el 2019.\nLA SINOPSI DE LA SÈRIE\nLa història de “Vida Privada” abasta tres anys de la vida dels protagonistes en un període clau de la història del s.XX. Considerada una de les novel·les més representatives de la societat barcelonina de finals dels anys 20, l’obra esdevé un prodigi del “retrat humà” amb el qual Sagarra aconsegueix construir una representació crua però fidedigna d’una època de grans canvis determinants per l’aristocràcia catalana.\nEntre el final de la Dictadura de Primo de Rivera i la Segona República es produeix la decadència total dels Lloberola, una família aristòcrata barcelonesa, completament arruïnada per la incapacitat del seu patriarca per adaptar-se als nous temps. El seu primogènit, Frederic, no aconseguirà mantenir el seu estatus, víctima d’aquesta mateixa debilitat heretada, però el seu fill menor, Guillem, lluitarà per tornar a la cúspide costi el que costi i sense cap mena d’escrúpols. La néta del Marqués de Lloberola, Maria Lluïsa, desafiarà l’ordre establert, convertint-se en la primera dona treballadora de la seva estirp.\nL'Intèrpret converteix el Magical en un auditori de concerts\nLleida portarà a la pantalla els casos de la Sergent Grimm\nEl Magical, amb el Dia de la Televisió\nEls professionals de Som Cinema destaquen el Magical Media de Lleida


Resum de Peces, Categories i Forma de Cuinar - X-Kisit\n> Resum de Peces, Categories i Forma de Cuinar\nTODAS LAS RECETAS EN UN CLICK !\nCOM ES CUINA LA VEDELLA\n- És fonamental respectar un període mínim de maduració de set dies en cambra frigorífica, des de la data de sacrifici de bestiar. Aquest procés li garanteix que la carn estigui tendra i sucosa.\n- Per a un millor resultat culinari, la carn s'ha de tallar i filetejar en sentit transversal a la direcció de les fibres musculars.\n- L'estat òptim de conservació de la carn en refrigeració està entre 1 i 3 º C. Es conservarà més temps (fins a 30 dies), si la peça està sencera i envasada al buit.\n- La carn s'ha de mantenir amb el seu greix, ja que es conservarà millor i serà més tendra, sucosa i sobretot tindrà més gust.\n- En carns a la brasa i planxa, assaoneu sempre al final, quan la carn ja estigui feta. Així conservarà millor el seu suc.\nCOM FER LES SEVES PLATS MÉS SABOROSOS I NUTRITIUS\n· Rostida: Daurar primer amb oli d'oliva verge extra sobre foc viu, fins que es formi una lleugera crosta exterior que retindrà el seu suc. Després, introduir en el forn més o menys calenta, en relació inversa al gruix de la peça. Es rosteix sempre amb la seva capa de greix cap avall.\nPer obtenir més suculència i sabor, es pot regar el rostit amb brou de carn, vi o senzillament aigua amb herbes aromàtiques, segons el gust que desitgem obtenir.\n· Estofada o guisada: Primer daurar la carn en oli d'oliva verge extra. Posar en una braseadora amb fons d'hortalisses, regar amb vi i deixar reduir. Afegir brou o aigua, si fos necessari, i perllongar lentament la cocció.\n· Fregida: S'elabora en abundant oli molt calent, perquè resulti daurada per fora i sucosa per dins. Les carns saltejades s'elaboren amb poc oli ia foc no molt alt.\n· Empanada: Amb farina, ou i pa ratllat. Es fregeix en abundant oli.\n· A la planxa: Utilitza preferiblement una paella de ferro. Untar el fons amb oli d'oliva i, quan estigui molt calent, fer els filets volta i volta. Es pot aprofitar el suc que queda a la paella, desgrasándolo amb una mica de llimona, vi o brou.\n· A la graella: Hi ha tres sistemes per a un mateix resultat: planxa de ferro, graella sobre brases de carbó vegetal o grill de forn. Fins i tot una paella de fons gruixut val. Per elaborar carn a la graella, el foc ha de ser viu i ha d'estar molt calent. Regar amb oli i no donar-li la volta a la peça fins que estigui molt daurada. Evitar sempre el contacte directe de les flames amb la carn. Si li agrada poc feta, daurar un minut per cada costat (o menys segons el gruix). Si la prefereix més passada, mantingui primer un minut per cada costat per tancar els porus i després Asela dos minuts més, donant-li la tornada altra vegada. Són preferibles les peces i talls gruixuts, que tinguin tant greix de cobertura (exterior), com infiltrada (interior), ja que resulta més sucosa.\nPEÇA ÚS CULINARI CATEGORIA\nFILET Rostir (forn, graella, planxa, barbacoa) EX\nENTRECOT Rostir (forn, graella, planxa, barbacoa) EX\nMITJANA (ENTRECOT AMB OS) Rostir (forn, graella, planxa, barbacoa) EX\nBABILLA Rostir (forn, graella, planxa, barbacoa) 1ªA\nMALUC Rostir (forn, graella, planxa, barbacoa) 1ªA\nTAPA Fregir 1ªA\nRODÓ Empanar 1ªA\nCONTRA Empanar, rostir 1ªA\nMELÓS Rostir (forn, graella, planxa, barbacoa) 1ªB\nESPATLLA Rostir (forn, graella, planxa, barbacoa) 1ªB\nAGULLA Planxa, fregir, salsa 1ªB\nCOSTELLAM Rostir (forn, graella, planxa, barbacoa) 2ª\nOSOBUCO (MORCILLO) Cuit 2ª\nHAMBURGUESES Planxa Puntas: EX,1ªA, 1ªB,2ª i 3ª


Sergio Garcia finalitza la Marató des Sables el 126è\nSergio Gracia finalitza la Marató des Sables el 126è\nSergio Garcia en una etapa de la cursa.\nSergio Gracia en una etapa de la cursa.\nActualitzada 15/10/2021 a les 10:32\nSergio Gracia va finalitzar “l’edició més dura” de la Marató des Sables en la 126a posició amb un temps final de 46 h 28’38”, a més de 25 hores del vencedor de la prova, Rashid el-Morabity. En aquesta ocasió, però, el més important no era la classificació final, sinó superar-se i poder obtenir fons per a Assandca.\nEl corredor va haver d’afrontar més de 240 quilòmetres entre les dunes del desert del Sàhara i va explicar que “he fet moltes curses d’ultradistància i moltes bogeries a la meva vida, però això ho ha superat tot”. A més, va assenyalar que “ha estat l’edició més dura en 35 anys perquè és la primera vegada que es feia a l’octubre, i ha fet una calor estratosfèrica”, i és que les temperatures que van haver d’afrontar els participants van arribar als 56 graus. Per últim, Gracia va cloure que “vaig patir cada quilòmetre i costava que corregués al rellotge, però és una experiència de vida molt recomanable”.


El Ple aprova les ordenances fiscals 2009 - Ajuntament de Rubí\nEl Ple aprova les ordenances fiscals 2009\nEl Ple aprova les ordenances fiscals 2009 L'alcaldessa ha informat en sessió plenària de la constitució d'una taula de seguiment dels projectes finançants pels fons estatals. https://www.rubi.cat/ca/ajuntament/comunicacio/sala-de-premsa/notes/el-ple-aprova-les-ordenances-fiscals-2009 https://www.rubi.cat/@@site-logo/ajuntament-de-rubi.svg\nL'alcaldessa ha informat en sessió plenària de la constitució d'una taula de seguiment dels projectes finançants pels fons estatals.\nL’Alcaldessa, Carme García, ha mantingut una trobada amb representants dels sindicats CCOO i UGT, de la patronal CECOT, Cambra de Comerç i delegats comarcals del Colegi d’Arquitectes. La patronal PIMEC, també convidada, va excusar la seva presència. Durant la reunió, García els va informar sobre els projectes que l’Ajuntament de Rubí presentarà al Fons d’Inversió Local, per un valor de 12,5 milions d’euros. També els va facilitar dades sobre la resta d’inversions programades fins al 2010.\nL’objectiu d’aquesta trobada és buscar de forma conjunta les fórmules que permetin un major impacte tant en la generació d’activitat econòmica com en la generació d’ocupació a la ciutat. Aquest va ser un dels compromisos assolits durant la reunió, “el de treballar perquè els màxims beneficiaris de les obres que es faran a Rubí durant aquest any i el vinent siguin les empreses locals i els rubinencs i rubinenques en situació d’atur”, ha matisat l’alcaldessa. A la reunió també es va acordar constituir una taula per fer el seguiment del projectes del Fons d’Inversió Locals on serien presents tots els agents.\nInformació sobre la trobada al Ple de desembre\nL’alcaldessa ha informat d’aquesta reunió a totes les formacions polítiques amb representació municipal en el transcurs del Ple extraordinari on s’han aprovat definitivament les ordenances fiscals per a l’any 2009, amb els vots favorables del PSC, ERC, ICV-EUiA, CIU i PP. El grup municipal d’ACR ha votat en contra.\nCarme García, ha volgut “agrair l’esforç de màxim consens que han fet totes les formacions polítiques” i s’ha compromés a fer un “replantejament” de l’IPC que aplicarà el govern en els tributs de l’any vinent (un 4,5 % enfront el 2,5 % que sembla ser que finalment serà aprovat definitivament a Catalunya), “si realment es manté aquesta baixa”. L’alcaldessa ha dit que ningú podia preveure la baixada de l’IPC quan es van confeccionar les ordenances i aquest tendia cap el 5 % “però un cop tinguem les dades finals i dades fiables sobre la seva tendència futura, farem una revisió”. Amb aquest compromís, García, ha donat satisfacció a la demanda del grup municipal de CIU de tenir en compte la diferència amb vistes a les ordenances del l’any 2010.\nL’acord definitiu d’ordenances fiscals ha rebut un total de 29 al•legacions presentades de les quals, l’equip de govern n’ha acceptat 19, n’ha desestimat 8, i 2 al•legacions no les ha tingut en compte perquè ja s’havien incorporat prèviament.


Gripset Mànec per a seguretat Panys automàtics de la porta Fabricants - Preu - Fuyu Maquinari\nModel N º: 8930 Detalls: N ° del model: 8930 ♦ Certificat antirrobo Grade A i B ♦ Aplicable a molts tipus de portes de fusta i portes metàl·liques. ♦ Trim: fabricat amb fundició a força d'aliatge de zinc sòlid, la matèria primera és de la marca de la torxa, de qualitat superior a la Xina. ♦ Mortise Lock: primer revolucionari creatiu ...\nModel núm .: 8930\n♦ Certificat d'antirrobo Grau A i B\n♦ Aplicable a molts tipus de portes de fusta i portes metàl·liques.\n♦ Trim: fabricat amb fundició a força d'aliatge de zinc sòlid, la matèria primera és de la marca de la torxa, de qualitat superior a la Xina.\n♦ Bloqueig de mortisses: estructura revolucionària primera creativa global, acer inoxidable sòlid 304 per pestell, corretges, rotor i seguidor per a finalitats de gran utilitat, maletes amb funció anti-serra. Versió estàndard per a portes ordinàries, versió de grau superior per a grans portes de luxe i portes blindades.\nBackset de bloqueig de mortaços C ase: Standard 2-3 / 8 "(60mm).\n♦ Funció anti-pànic i de bloqueig posterior\n♦ Fàcilment reversible per a la mà esquerra i dreta.\n♦ Passat la prova de 600.000 cicles, garantia mecànica de 10 anys.\n♦ Cilindre: la majoria de components fabricats amb llautó sòlid, processats amb màquines CNC molt precises, amb funció protector, anti-trepant i funció clau de construcció.\nKeyway estàndard : primer creatiu a nivell mundial, un costat amb pin de tall de rastre, l'altre costat amb un pin d'una sola fila, no es duplica, combinació de tecles fins a 15,000,000 conjunts, nivell de seguretat extremadament superior. Cada conjunt amb la clau de la clau de propietari de 5 pcs i 2 peces.\nClau personalitzada: Doble fila, Yale, Kwikset, Schlage, Weiser o C4.\nFunció de subministrament : Entrada, maniquí, portes obertes.\nSubministrament d' acabats:\nHot Tags: mànec de mànec de seguretat per a portes automàtiques, fabricants, preu\nUn parell de: Mànec de mànec exterior o palanca exterior\nSegüent: Tancament de porta de tancament d'empunyadura d'entrada exterior\nCilindre individual Porta de la porta principal amb ...\nBloqueig de mortíferes d'entrada pesada - Capçal de ...\nMà dreta cilindre únic metxa entrada Handleset Trim ...\nConjunt d'introducció Bloqueig de mortissatge Conjun...


Dretanització de la societat | DIARI DE MIQUEL ICETA\n← L’audàcia i el rigor de Pere Navarro\nThe dream that failed, Oliver Morton →\nDretanització de la societat\nDilluns El Periódico de Catalunya va publicar l’article “Dretanització de la societat” de María José Fariñas Dulce que em sembla de gran interès.\nEl Periódico, 5 de març del 2012\nLa nova dreta neoliberal d’Europa fa anys que guanya la batalla electoral a l’esquerra. Ha estat capaç de captar el vot de les classes mitjanes i baixes que han patit les últimes dècades els efectes negatius de la globalització econòmica i de la crisi financera. Especialment entre els exclosos econòmicament i culturalment de la societat, els sectors d’electors primerencs i entre el col·lectiu cada vegada més ampli dels desclassats o ciutadans que han baixat de classe social. I ho ha fet amb un discurs populista i autoritari que llança missatges simples i suposadament tranquil·litzadors, però no aborda directament el debat socioeconòmic en la discussió política.\nAl mateix temps, aquest discurs neoliberal i conservador incita sense cap mena de complex l’estigmatització de l’immigrant com focus dels mals de la nostra societat, amb la finalitat de distreure i canalitzar la insatisfacció social i econòmica dels ciutadans cap a un odi cultural o religiós. Es pretén substituir el ressentiment econòmic per un ressentiment de tipus identitari.\nD’aquesta manera, les qüestions socioculturals i d’identitat religiosa han anat agafant cada vegada més protagonisme en el discurs polític, enfrontant dreta i esquerra, i en una opinió pública que es troba dividida al voltant de l tema religiós (fonamentalment en relació amb l’Islam) com a qüestió identitària dels immigrants. La nova dreta pretén monopolitzar aquest assumpte, cooptar-lo electoralment i fer-ne un problema per a la identitat nacional i per a la seguretat de les nostres societats.\nAquesta dreta parla de la recuperació de valors tradicionals, vinculats a la llei i l’ordre, de seguretat ciutadana, de disciplina social, nacionalisme econòmic i de recuperar l’hegemonia ètnica i moral dels estats, en especial davant la immigració. Es tracta d’un enfocament conservador i provincià, basat en la por i en la regressió individual i col·lectiva, que no dubta a recórrer a la política de l’estómac, agitant visceralment els sentiments col·lectius de les persones i les seves frustracions individuals, i lesionament greument l’estructura democràtica de la societat. El populisme, basat en la incitació de la por, la inseguretat o la xenofòbia, se situa en una zona grisa entre la democràcia i l’autoritarisme.\nTot això s’instrumentalitza electoralment, incardinant un cert conservadorisme de la classe treballadora contra els efectes negatius de la globalització econòmica i financera, amb un conservadorisme catòlic i de dretes contra una societat caracteritzada per la diversitat creixent, que ni accepta ni comprèn per no perdre la seva hegemonia social, cultural i, especialment, econòmica. Aquest tipus de discurs polític fa anys que busca la dretanització de la societat, i en particular de les classes populars i treballadores, però també de les classes mitjanes, que són les que pateixen més i també temen més el procés de desclassament o de descens econòmic. L’aliança està funcionant.\nEls partits socialistes i socialdemòcrates europeus van adoptar, de manera errònia segons la meva opinió, una postura convergent cap a la dreta en l’escissió sociocultural de les nostres societats. De totes maneres, la batalla electoral la continuen perdent en aquest terreny. No han estat capaços d’articular un discurs socioeconòmic alternatiu, superador de l’escissió sociocultural i identitària. Ni han sabut buscar alternatives als dictats dels mecanismes financers, ni frenar les seves especulacions, com tampoc articular nous pactes socials en defensa de la integració social i de la cohesió econòmica i, conseqüentment, en defensa de les estructures democràtics. Han buidat de contingut el seu ideari polític i han provocat que l’esquerra perdés una bona part de les seves senyes d’identitat.\nLa política té una funció pedagògica ineludible a la qual l’esquerra no pot renunciar. Els partits socialdemòcrates haurien de fer una aposta forta en defensa de la democràcia, de la integració i de la cohesió socioeconòmica de tots sense que tingui cap importància ni el lloc de naixement ni l’opció moral de cadascú. Però no només una defensa de la democràcia liberal, que de vegades es redueix a implementar el dret de sufragi i una mera gestió de coses i persones, sinó també de la democràcia social i econòmica.\nAquest continua sent el gran dèficit de les nostres societats, i hauria de tornar a ser l’ideari socialdemòcrata i socialista, en què la seguretat no es vinculi només a l’ordre i a l’autoritat, sinó de manera primordial a la redistribució econòmica, a la universalització de l’educació, a la igualtat material, al repartiment solidari de béns i recursos i a la preservació dels espais i de les prestacions públiques. Els partits socialdemòcrates haurien de recuperar sense embuts la qüestió socioeconòmica en el debat polític, com també el control normatiu de la política democràtica. Aquest sí que és el problema.\n*Professora de Filosofia del Dret de la Universitat Carles III\nPosted on dimecres 7 Març 2012, in Anotacions. Bookmark the permalink.\tDeixa un comentari.